[{"text_idx": "#000003", "text": "Mae grwpiau ymarfer i ddysgwyr yn ymddangos ar hyd a lled y wlad, gyda\u2019r Mentrau Iaith yn ganolog i fwyafrif y clybiau clonc yma."}, {"text_idx": "#000004", "text": "Creu cyfleoedd anffurfiol a chysurus i bobl o bob oed ddefnyddio\u2019r Gymraeg heb feirniadaeth, a chreu sefyllfaoedd i gynyddu hyder i ddefnyddio\u2019r iaith yw un o brif bwrpasau\u2019r grwpiau hyn."}, {"text_idx": "#000005", "text": "Yng ngeiriau un dysgwr sy\u2019n mynychu;"}, {"text_idx": "#000006", "text": "\u201cbob tro dw i\u2019n defnyddio fy Nghymraeg mewn ffordd sydd ddim mor ffurfiol a\u0302\u2019r dosbarth dw i\u2019n cael mwy o hyder i siarad Cymraeg o flaen pobol arall yn y gymuned ac yn fy ngwaith\u201d"}, {"text_idx": "#000007", "text": "Wedi symud o\u2019r ardal yn dilyn ymddeoliad cynnar o ddysgu ym Manceinion, dechreuodd yr unigolyn yma ddilyn ap Duolingo cyn cychwyn ar gwrs Mynediad ac yn ystod ei gyfnod ar gwrs Mynediad 2 dechreuodd fynychu Clonc a Choffi Menter Iaith Sir Benfro bob pythefnos."}, {"text_idx": "#000009", "text": "\u201cMae\u2019r fenyw yma wedi bod yn dysgu\u2019r iaith ers tair blynedd trwy ddefnyddio SaySomethingInWelsh a gwersi Cymraeg i Oedolion. Cyn iddi ddod i weithgareddau\u2019r Fenter roedd hi\u2019n ddihyder iawn o ran defnyddio\u2019r iaith tu fas i\u2019r ddosbarth a doedd hi ddim yn adnabod unrhyw siaradwyr eraill yn yr ardal."}, {"text_idx": "#000010", "text": "Mae\u2019r Fenter wedi helpu\u2019r fenyw i ddod mewn i gysylltiad gyda siaradwyr rhugl a phobl eraill sydd wedi croesi\u2019r bont o fod yn ddysgwyr i siaradwyr rhugl yn ystod ein boreau coffi a chlybiau brecwast. Trwy gynnal sgyrsiau anffurfiol dros baned ym Mharc Bryn Bach mae\u2019r Swyddog Datblygu wedi helpu hi gyfathrebu gyda siaradwyr iaith gyntaf trwy esbonio termau tafodieithiol a helpu hi boeni llai am wneud camgymeriadau wrth siarad.\u201d"}, {"text_idx": "#000011", "text": "Profiad calonogol a welodd gynnydd yn hyder yr unigolyn, fel yr esboia;"}, {"text_idx": "#000012", "text": "\u201cMae dod i foreau coffi Menter Iaith wedi gwella fy Nghymraeg llawer. Mae Cymraeg yn teimlo fel iaith naturiol nawr, dwi\u2019n siarad Cymraeg gyntaf gyda phobl yn lle Saesneg nawr heb feddwl \u2013 hyd yn oed gyda phobl yn siop sydd ddim yn siarad Cymraeg!"}, {"text_idx": "#000013", "text": "Mae ymarfer Cymraeg pob wythnos yn y bore coffi yn helpu fy hyder. Gwelais i ferch tu ol y cownter yn Asda yn gwisgo bathodyn oren Cymraeg ac nes i ddweud i hi fy mod i yn siarad Cymraeg a chael sgwrs gyda hi heb boeni beth roedd hi\u2019n meddwl o safon fy iaith.\u201d"}, {"text_idx": "#000014", "text": "Mae grwpiau a sesiynnau ymarfer cyffelyb yn digwydd ar draws y wlad, unai trwy\u2019r Fenter Iaith, y llyfrgell leol neu gan fusnesau fel caffis neu siopau Cymraeg. Cysylltwch gyda\u2019ch Menter Iaith leol am fwy o wybodaeth."}, {"text_idx": "#000019", "text": "Mentrau Iaith Cymru is an equal opportunities employer committed to promoting equality, diversity and inclusion."}]